plato-philosophy.respublica 8.560
καὶ ἐὰν μέν γε οἶμαι ἀντιβοηθήσῃ τις τῷ ἐν ἑαυτῷ ὀλιγαρχικῷ συμμαχία , ἤ ποθεν παρὰ τοῦ πατρὸς ἢ καὶ τῶν ἄλλων οἰκείων νουθετούντων τε καὶ κακιζόντων , στάσις δὴ καὶ ἀντίστασις καὶ μάχη ἐν αὐτῷ πρὸς αὑτὸν τότε γίγνεται . τί μήν ; καὶ ποτὲ μὲν οἶμαι τὸ δημοκρατικὸν ὑπεχώρησε τῷ ὀλιγαρχικῷ , καί τινες τῶν ἐπιθυμιῶν αἱ μὲν διεφθάρησαν , αἱ δὲ καὶ ἐξέπεσον , αἰδοῦς τινος ἐγγενομένης ἐν τῇ τοῦ νέου ψυχῇ , καὶ κατεκοσμήθη πάλιν . γίγνεται γὰρ ἐνίοτε , ἔφη . αὖθις δὲ οἶμαι τῶν ἐκπεσουσῶν ἐπιθυμιῶν ἄλλαι ὑποτρεφόμεναι συγγενεῖς διʼ ἀνεπιστημοσύνην τροφῆς πατρὸς πολλαί τε καὶ ἰσχυραὶ ἐγένοντο . φιλεῖ γοῦν , ἔφη , οὕτω γίγνεσθαι . οὐκοῦν εἵλκυσάν τε πρὸς τὰς αὐτὰς ὁμιλίας , καὶ λάθρᾳ συγγιγνόμεναι πλῆθος ἐνέτεκον . τί μήν ; τελευτῶσαι δὴ οἶμαι κατέλαβον τὴν τοῦ νέου τῆς ψυχῆς ἀκρόπολιν , αἰσθόμεναι κενὴν μαθημάτων τε καὶ ἐπιτηδευμάτων καλῶν καὶ λόγων ἀληθῶν , οἳ δὴ ἄριστοι φρουροί τε καὶ φύλακες ἐν ἀνδρῶν θεοφιλῶν εἰσι διανοίαις . καὶ πολύ γʼ , ἔφη . ψευδεῖς δὴ καὶ ἀλαζόνες οἶμαι λόγοι τε καὶ δόξαι ἀντʼ ἐκείνων ἀναδραμόντες κατέσχον τὸν αὐτὸν τόπον τοῦ τοιούτου . σφόδρα γʼ , ἔφη . ἆρʼ οὖν οὐ πάλιν τε εἰς ἐκείνους τοὺς Λωτοφάγους ἐλθὼν φανερῶς κατοικεῖ , καὶ ἐὰν παρʼ οἰκείων τις βοήθεια τῷ φειδωλῷ αὐτοῦ τῆς ψυχῆς ἀφικνῆται , κλῄσαντες οἱ ἀλαζόνες λόγοι ἐκεῖνοι τὰς τοῦ βασιλικοῦ τείχους ἐν αὐτῷ πύλας οὔτε αὐτὴν τὴν συμμαχίαν παριᾶσιν , οὔτε πρέσβεις πρεσβυτέρων λόγους ἰδιωτῶν εἰσδέχονται , αὐτοί τε κρατοῦσι μαχόμενοι , καὶ τὴν μὲν αἰδῶ ἠλιθιότητα ὀνομάζοντες ὠθοῦσιν ἔξω ἀτίμως φυγάδα , σωφροσύνην δὲ ἀνανδρίαν καλοῦντές τε καὶ προπηλακίζοντες ἐκβάλλουσι , μετριότητα δὲ καὶ κοσμίαν δαπάνην ὡς ἀγροικίαν καὶ ἀνελευθερίαν οὖσαν πείθοντες ὑπερορίζουσι μετὰ πολλῶν καὶ ἀνωφελῶν ἐπιθυμιῶν ; σφόδρα γε . τούτων δέ γέ που κενώσαντες καὶ καθήραντες τὴν τοῦ κατεχομένου τε ὑπʼ αὐτῶν καὶ τελουμένου ψυχὴν μεγάλοισι τέλεσι , τὸ μετὰ τοῦτο ἤδη ὕβριν καὶ ἀναρχίαν καὶ ἀσωτίαν καὶ ἀναίδειαν λαμπρὰς μετὰ πολλοῦ χοροῦ κατάγουσιν ἐστεφανωμένας , ἐγκωμιάζοντες καὶ ὑποκοριζόμενοι , ὕβριν μὲν εὐπαιδευσίαν καλοῦντες , ἀναρχίαν δὲ ἐλευθερίαν , ἀσωτίαν δὲ μεγαλοπρέπειαν , ἀναίδειαν δὲ ἀνδρείαν .
Lemmas: καί ἐάν μέν γε οἴομαι ἀντιβοηθέω τις ὁ ἐν ἑαυτοῦ ὀλιγαρχικός συμμαχία , ἤ ποθεν παρά ὁ πατήρ ἤ καί ὁ ἄλλος οἰκεῖος νουθετέω τε καί κακίζω , στάσις δή καί ἀντίστασις καί μάχη ἐν αὐτός πρός ἑαυτοῦ τότε γίγνομαι . τίς μήν ; καί ποτέ μέν οἴομαι ὁ δημοκρατικός ὑποχωρέω ὁ ὀλιγαρχικός , καί τις ὁ ἐπιθυμία ὁ μέν διαφθείρω , ὁ δέ καί ἐκπίπτω , αἰδώς τις ἐγγίγνομαι ἐν ὁ ὁ νέος ψυχή , καί κατακοσμέω πάλιν . γίγνομαι γάρ ἐνίοτε , φημί . αὖθις δέ οἴομαι ὁ ἐκπίπτω ἐπιθυμία ἄλλος ὑποτρέφω συγγενής διά ἀνεπιστημοσύνη τροφή πατήρ πολύς τε καί ἰσχυρός γίγνομαι . φιλέω γοῦν , φημί , οὕτως γίγνομαι . οὐκοῦν ἕλκω τε πρός ὁ αὐτός ὁμιλία , καί λάθρῃ συγγίγνομαι πλῆθος ἐντίκτω . τίς μήν ; τελευτάω δή οἴομαι καταλαμβάνω ὁ ὁ νέος ὁ ψυχή ἀκρόπολις , αἰσθάνομαι κενός μάθημα τε καί ἐπιτήδευμα καλός καί λόγος ἀληθής , ὅς δή ἀγαθός φρουρός τε καί φύλαξ ἐν ἀνήρ θεοφιλής εἰμί διάνοια . καί πολύς γε , φημί . ψευδής δή καί ἀλαζών οἴομαι λόγος τε καί δόξα ἀντί ἐκεῖνος ἀνατρέχω κατέχω ὁ αὐτός τόπος ὁ τοιοῦτος . σφόδρα γε , φημί . ἆρα οὖν οὐ πάλιν τε εἰς ἐκεῖνος ὁ Λωτοφάγοι ἔρχομαι φανερός κατοικέω , καί ἐάν παρά οἰκεῖος τις βοήθεια ὁ φειδωλός αὐτός ὁ ψυχή ἀφικνέομαι , κλείω ὁ ἀλαζών λόγος ἐκεῖνος ὁ ὁ βασιλικός τεῖχος ἐν αὐτός πύλη οὔτε αὐτός ὁ συμμαχία παρίημι , οὔτε πρέσβυς πρέσβυς λόγος ἰδιώτης εἰσδέχομαι , αὐτός τε κρατέω μάχομαι , καί ὁ μέν αἰδώς ἠλιθιότης ὀνομάζω ὠθέω ἔξω ἄτιμος φυγάς , σωφροσύνη δέ ἀνανδρία καλέω τε καί προπηλακίζω ἐκβάλλω , μετριότης δέ καί κόσμιος δαπάνη ὡς ἀγροικία καί ἀνελευθερία εἰμί πείθω ὑπερορίζω μετά πολύς καί ἀνωφελής ἐπιθυμία ; σφόδρα γε . οὗτος δέ γε που κενόω καί καθαίρω ὁ ὁ κατέχω τε ὑπό αὐτός καί τελέω ψυχή μέγας τέλος , ὁ μετά οὗτος ἤδη ὕβρις καί ἀναρχία καί ἀσωτία καί ἀναίδεια λαμπρός μετά πολύς χορός κατάγω στεφανόω , ἐγκωμιάζω καί ὑποκορίζομαι , ὕβρις μέν εὐπαιδευσία καλέω , ἀναρχία δέ ἐλευθερία , ἀσωτία δέ μεγαλοπρέπεια , ἀναίδεια δέ ἀνδρεία .